บาทเปิด 31.30 บาทต่อดอลลาร์ แข็งค่า
เงินบาทเปิดตลาด 31.30 บาทต่อดอลลาร์ แข็งค่าหลังดอลล์อ่อน จับตาตัวเลขจ้างงานนอกภาคเกษตรสหรัฐฯ-การไหลเข้าของเงินทุนต่างประเทศ
7 มิ.ย. 2562

เงินบาทเปิดตลาด 31.30 บาทต่อดอลลาร์ แข็งค่าหลังดอลล์อ่อน จับตาตัวเลขจ้างงานนอกภาคเกษตรสหรัฐฯ-การไหลเข้าของเงินทุนต่างประเทศ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.30 บาท/ดอลลาร์ แข็งค่าจากช่วงปิดตลาดเย็นวานนี้ เนื่องจากดอลลาร์อ่อนค่าหลังมีแรงเทขายทำกำไร
"บาทแข็งค่าจากช่วงปิดตลาดเย็นวานนี้ หลังมีแรงเทขายดอลลาร์ทำกำไร ช่วงนี้ดอลลาร์ขาลงจากแนวโน้มว่าเฟดจะปรับลดอัตราดอกเบี้ย" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.25 - 31.40 บาท/ดอลลาร์
ปัจจัยที่มีผลต่อค่าเงินบาทในช่วงนี้เป็นความกังวลเรื่องสงครามการค้าระหว่างสหรัฐฯกับจีน การไหลเข้าของเงินทุนต่างประเทศ และคืนนี้จะมีการประกาศตัวเลขการจ้างงานนอกภาคเกษตรของสหรัฐฯ